Inogirasyon Boulva Ameriken Yo Nan Pòtoprens
Ambasadè Etazini Kenneth Merten ki te prezan deklare malgre wout sa a rele Boulevard Des Américains, se anvan tou Boulva Ayisyen e li s
Nan okazyon sa a, misye Merten di malgre wout sa a rele , se anvan tou Boulva Ayisyen yo e nouvo vwa kominikasyon an senbolize chimen devlopman pouabitan Site Solèy yo ak pèp ayisyen an an jeneral. Reyalizasyon boulva sa a koute 4.86 milyon dola ameriken e li se yon kontribisyon ajans gouvènman ameriken USAID kap finanse plizyè pwojè asistans ann' Ayiti. Korespondan nou Rotchild François, Jr. te asiste seremoni inogirasyon an pou Sèvis Kreyòl la. Yon lòt kote, Sekretè jeneral KEP a, pastè Lionel Raphaël, diLavwad'lamerik Konsèy Elektoral Pwovizwa apwolonje pou 3 jou enskripsyon pati politik ki pral patisipe nan eleksyon fevyre 2010 la. Dènye delè pou yo enskri se lendi 23 novanm nan 4 trè apremidi. Sou plan entènasyonal : Yon gwo responsab militè iranyen anonseTeheran pral fè kèk ekzèsis militè nan lèzè ki genyen kòm objektif teste kapasite defans aeryèn peyi a pou asire pwoteksyonenstalasyon nikleyè li yo. Brigadye-jeneral Ahmad Mighani di ajans nouvèl FARS ekzèsismilitè yo ap tanmen dimanch e yo dwe dire 5 jou. Li ajoute kòdelit an ak lòt inite lame a ap pran pa nan manèv yo. Jeneral Mighani presize manèv militèsa yo pral kouvri yon sipèfisi 600.000 kilomèt kare ki ranmase rejyon sant, lwèsak sid Iran, kote repiblik islamik la genyen enstalasyon nikleyè li. Plizyè wo responsab afghan di yon wokètmoun yo pa idantifye « lanse depi yon otèl deliks nan Kaboul eksploze eblese 4 kretyen-vivan. Yon pòtpawòl ministè enteryè a diLavwad’lamerik wokèt la tonbe sou yon wout ant yon lopital ak Otòl Serena. Touris ak vizitè etranje renmen desannnan Otèl sa a ki sitiye toupre toupre palè prezidansyèl la, buwo ministè akanbasad yo. Militan taliban te itilize menm otèl lamwa pase pou yo tire wokèt. Pèsonn pat blese nan atak nap pale la a ki tefèt menm jou yon eksplozyon kamikaz te touye 6 manm pèsonèl Nasyonzini ki te nanrezidans yo nan yon lòt katye nan Kaboul. Plaman Irakyen an boukle / san yonantant / sesyon li fè samdi 21 novanm nan pou eseye kraze enpass kibloke adopsyon lwa elektoral la---yon lwa enpòtan pou dewoulman eleksyon kifikse pou mwa janvye 2010 la. Depite irakyen yo te sipoze vote sou pwojè lwa samdi,men kòk responsab nan asanble a di yo ranvwaye seyans lan pou dimanch nan espwayo va jwenn yon solisyon tout blòk politik yo va aksepte. Vis-prezidanirakyen an, Tarik Al-Hashimi te poze veto li sou dokiman an nan jou pase yopaske li vle pou irakyen kap viv nan peyi etranje yo---pifò se irakyen sunnitmenm jan ak li---genyen « plis reprezantasyon » nan peyi a. Apreaksyon sa a, komisyon Elektoral la oblije kanpe preparasyon ki tap fèt poueleksyon yo. Gwoup Hamas anonse li jwenn yon akò aklòt gwoup militan kap opere nan Gaza yo pou yo sispann tire wokèt sou rejyonSid peyi Israel. Minis enteryè Hamas la, Fathi Hamad, dijounalis yo akò a se pou anpeche atak reprezay Eta Juif la sou Gaza epi rann lipi fasil pou palestinyen yo rebati sit lame israelyèn nan te detwi nanoperasyon militè ane pase a. Achevèk anglikan Canterburry a (nan LaGrann Bretay) rankontre ak chèf Legliz Katolik la, Pap Benoît 16, pou wè si laranfòse relasyon ant legliz anglikan an ak Legliz katolik women-an. Achevèk Rowan Williams fè yonchita-koze prive 20 minut samdi ak Souvren Pontif-la---yon rankont li kalifyede «diskisyon kòdyal». 2 lidè sprityèl yo te planifye rankont nan Vatican anvanPap-la te anonse nan mwa Oktòb la yon nouvo mekanism ki pral rann li pi fasilpou anglikan yo konvèti nan Katolik. Premye minis End lan, Manmohan Singh, aptanmen nan koumansman semèn nan yon vizit Ozetazini kote lap vinn diskite soufason 2 nasyon yo kapab travay ansanm sou kesyon enpòtan-yo. Anvan li pran avyon samdi poul’ viniWashington, misye Singh pibliye yon kominike kote li fè konnen li pralrankontre ak prezidan Barack Obama pou yo diskite sou kesyon tankou teworism,dezameman nikleyè, ralantisman ekonomi mondyal la e sou chanjman klimatik.